
ŠAKIŲ RAJONO SAVIVALDYBĖS TARYBA

SPRENDIMAS
DĖL BIUDŽETINĖS ĮSTAIGOS KUKARSKĖS GLOBOS NAMŲ ILGALAIKĖS, TRUMPALAIKĖS SOCIALINĖS GLOBOS KAINOS SUDERINIMO
	
2023 m. lapkričio 24 d. Nr. T-343
Šakiai


	Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“, 21 ir 22 punktais bei atsižvelgdama į biudžetinės įstaigos Kukarskės globos namų 2023 m. spalio 27 d. raštą Nr. SD-68 „Dėl ilgalaikės (trumpalaikės) socialinės globos kainos patvirtinimo“, Šakių rajono savivaldybės taryba nusprendžia:
1. Suderinti biudžetinės įstaigos Kukarskės globos namų ilgalaikės, trumpalaikės socialinės globos, teikiamos 1 asmeniui per vieną mėnesį, kainą:
1.1. asmeniui su sunkia negalia – 1 501,00 Eur;
1.2. senyvo amžiaus asmeniui bei suaugusiam asmeniui su negalia – 1 330,00 Eur.
2. Pripažinti netekusiu galios Šakių rajono savivaldybės tarybos 2021 m. gruodžio 23 d. sprendimą Nr. T-356 „Dėl biudžetinės įstaigos Kukarskės globos namų ilgalaikės, trumpalaikės socialinės globos kainos suderinimo“.
3. Nustatyti, kad šis sprendimas įsigalioja 2024 m. sausio 1 d.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8 A, Kaunas.


Savivaldybės meras                                                                                                Raimondas Januševičius

